116. ΠΡΟΕΔΡΙΚΟ ΔΙΑΤΑΓΜΑ υπ΄αριθ. 184 της 18/30 Μαΐου 1995 (ΦΕΚ Α΄96) (Διόρθ. σφαλμ. στο ΦΕΚ Α΄134/22-61995) Περιορισμός συναρμοδιοτήτων κατά την έκδοση υπουργικών αποφάσεων σε θέματα αρμοδιότητος Υπουργείου Εμπορικής Ναυτιλίας. Έχοντας υπόψη: 1.Τις διατάξεις του άρθρ. 7 παρ. 2 του Νόμ. 1943/91 «Εκσυγχρονισμός της οργάνωσης και λειτουργίας της Δημόσιας Διοίκησης, αναβάθμιση του προσωπικού της και άλλες συναφείς διατάξεις» (Α΄50). 2.Την αριθ. 6517/20.10.93 απόφαση του Υπουργού Εθνικής Οικονομίας «Καθορισμός αρμοδιοτήτων του Υφυπουργού Εθνικής Οικονομίας» (Β΄829). 3.Την αριθ. 2024/26.10.93 κοινή απόφαση «Ανάθεση αρμοδιοτήτων στον Υφυπουργό Υγείας, Πρόνοιας και Κοινωνικών ασφαλίσεων» (Β΄833). 4.Τις Διατάξεις του άρθρ. 29Α του Νόμ. 1558/85 που προστέθηκε με το άρθρ. 27 του Νόμ. 2082/92 και το γεγονός ότι από τις προτεινόμενες διατάξεις, δεν προκαλείται δαπάνη σε βάρος του Κρατικού Προϋπολογισμού. 5.Την αριθ. 224/95 Γνωμοδότηση του Συμβουλίου της Επικρατείας, ύστερα από πρόταση των Υπουργών Προεδρίας της Κυβέρνησης, Οικονομικών, Εμπορικής Ναυτιλίας και των Υφυπουργών Εθνικής Οικονομίας και Υγείας, Πρόνοιας και Κοινωνικών Ασφαλίσεων, αποφασίζουμε: Άρθρο μόνο.-Τα κατωτέρω θέματα, αρμοδιότητος Υπουργείου Εμπορικής Ναυτιλίας, για τη ρύθμιση των οποίων απαιτείται, σύμφωνα με τις κείμενες διατάξεις , απόφαση, που εκδίδεται σύμφωνα με τη σύμπραξη περισσοτέρων Υπουργών, ρυθμίζονται εφεξής ως ακολούθως: «1.Χωρίς τη σύμπραξη του Υπουργού Εθνικής Οικονομίας. (α)Η αυξομείωση των εισφορών και τελών υπέρ του Ταμείου Προνοίας Αξιωματικών Εμπορικού  Ναυτικού (ΤΠΑΕΝ) για την οποία απαιτείται Κοινή Απόφαση των Υπουργών Εθνικής Οικονομίας, Εμπορικής Ναυτιλίας και Εργασίας και Κοινωνικών Ασφαλίσεων (Άρθρ. 18 παρ. 2 Ν.Δ. 3736/1957, όπως αντικαταστάθηκε από τα άρθρ. 2 του Ν.Δ. 423/1970 (Α΄25) και 32 παρ. 2 του Νόμ. 2166/93 (Α΄137). (β)Η αυξομείωση των εισφορών και τελών υπέρ του Ταμείου Προνοίας Κατωτέρων Πληρωμάτων Εμπορικού Ναυτικού (ΤΠΚΠΕΝ) για την οποία απαιτείται Κοινή Απόφαση των Υπουργών Εθνικής Οικονομίας, Εμπορικής Ναυτιλίας και Εργασίας και Κο0ινωνικών Ασφαλίσεων (Άρθρ. 18 παρ. 2 Ν.Δ. 3737/1957, όπως αντικαταστάθηκε από τα άρθρ. 2 του Ν.Δ. 354/1969 (Α΄251), και 32 παρ. 6 του Νόμ. 2166/93 (Α΄137). Η μέσα σε «» παρ. 1 αντικαταστάθηκε ως άνω από το άρθρ. 2 Π.Δ. 333/24 Οκτ.-14 Νοεμ. 1997 (ΦΕΚ Α΄229) κατωτ. αριθ. 118. 2.Χωρίς τη σύμπραξη του Υπουργού Οικονομικών, οι αποφάσεις που αφορούν: (α)Στον καθορισμό παγίας κατά μήνα επιχορήγησης των  Λιμενικών Αρχών για τον καθαρισμό των χώρων στρατωνισμού των λιμενοφυλάκων (άρθρ. 23 παρ. 6 Ν.Δ. 530/1970, Α’ 100). (β)Στην έγκριση των τιμολογίων πληρωμής φορτοεκφορτωτών λιμένος Θεσσαλονίκης (άρθρ. 17 παρ. 3 Νόμ. 1220/1981 Α΄296). (γ)Στα της επιβολής τέλους χρήσεως λιμένα υπέρ Λιμενικών Ταμείων στα εισιτήρια επιβατών, που επιβιβάζονται, από περιοχή Λιμενικού Ταμείου (άρθρ. 1 παρ. 2 Ν.Δ. 3878/1958 Α΄181 σε συνδυασμό με το άρθρ. 2 Π.Δ. 649/1977 Α΄212). (δ)Στα τιμολόγια καθορισμού λεμβουχικών, πρακτορειακών δικαιωμάτων και λοιπών επιβαρύνσεων του Λιμενικού Ταμείου Ηρακλείου (άρθρ. 14 παρ. 2 Α.Ν. 2236/1940 Α΄88 σε συνδυασμό με το άρθρ. 2 Π.Δ. 649/1977 Α΄212). (ε)Στην αναπροσαρμογή τελών και δικαιωμάτων (εξέταστρα, έξοδα υγειονομικού – εργαστηριακού ελέγχου και έξοδα εξετάσεων) που καταβάλλονται από τους υποψηφίους προς απόκτηση αποδεικτικού ναυτικής ικανότητας (άρθρ. 81 παρ. 2 Ν.Δ. 187/1973 Α΄261 και ΄΄αρθρ. 31 Νόμ. 1473/1884 Α΄127). (Μετά τη σελ. 36,480(α) Σελ. 36,481 Τεύχος 1368 Σελ. 19 Υπουργείο Εμπορικής Ναυτιλίας 20.Α.α.115-116 (στ)Στον καθορισμό του τέλους χρήσεως λιμένος, υπέρ Λιμενικών Ταμείων, που προβλέπεται από το άρθρ. 1 του Ν.Δ. 3878/1958 σε ορισμένο κατά επιβάτη χρηματικό ποσό προκειμένου περί εισιτηρίων εξωτερικού (άρθρ. 2 Ν.Δ. 158/1969 Α΄63 σε συνδυασμό με το άρθρ. 2 του Π.Δ. 649/1977 Α΄212 και το άρθρ. 31 του Νόμ. 1473/1984 Α΄127.